George Catlin

**George Catlin** (1796–1872) var en amerikansk kunstmaler som fremfor alt er blitt kjent for sine indianerportretter og maleri som skildrer hverdagslivet til nordamerikanske indianere. 

## Liv og virke
### Bakgrunn
Catlin ble født som det femte av 14 barn. Allerede i Catlins varndom hadde indianerne gjort et dypt inntrykk på ham, ettersom hans egen mor og hans bestemor i 1778 var blitt bortført av en indianerstamme i Pennsylvania under den amerikanske uavhengighetskrig (*[[Wyoming Valley massacre]],* 1778).

Han tilbragte sine ungdomsår med mye fiske og jakt, og med å samle på indianske artefakter. Catlin fikk skolegangen i Wilkes-Barre og ble deretter sendt av faren til Lichfield i Connecticut der han studerte jus til 1818.

### Karriere
Catlin gikk etter en kort tid som jurist i 1824 over til det yrket som gjorde han vedem kjeny. Årene 1824-29 arbeidet han som portrettmalrr i Philadelphia. I 1830 fulgte Catlin med William Clark på en forhandlingsreise til indianerstammene ved Mississippielven. To år senere reiste han med hjuldamperen «Yellow Stone» på den første av flere reiser til øvre Missouri. Ut av disse reisene kom han i 1837 med den aller første kunstutstillingen der indianare alene og i deres dagligliv  var motiv. Utstillingen åpnet i New York, men flyttet i 1839 til Europa der interessen for den var mye større.

Catlin reiste selv til Europa i samband med utstillingen og var ikke tilbake til USA før enn i 1871. De første årene i Europa var han sysselsett med å utgi flere bøker. Den første kom ut 1841 og bar tittelen *The manners, customs, and condition of the North American Indians. Written during eight years' travel amongst the wildest tribes of Indians in North America, 1832-39*. 

På 1850-tallet la Catlin ut på flere reiser til urfolk i Sør-Amerika og Kamtsjatka. I 1860-årene bodde han i Brussel og det var der de fleste av portrettene hans, omkring 600 i tallet, ble gjort ferdig ut fra skisser han hadde gjort i 1830-årene.

Catlin døde i Jersey City i 1872, bare vel året etter han kom tilbake til USA.

## Billedgalleri

File:Catlinpaint.jpg|*[[Tipis]]*
File:George Catlin - Ball-play of the Choctaw--Ball Up - Google Art Project.jpg|*An Indian Ball-Play* ca. 1846-1850
File:Ball play dance.jpg|*Ball-play Dance* 1834
File:George Catlin Attacking the Grizzly Bear.jpg|*Attacking the Grizzly Bear*
File:Osceola.jpg|Osceola
File:George Catlin Ah-yaw-ne-tak-oár-ron.jpg|*Ah-yaw-ne-tak-oár-ron*
File:George Catlin - The Cutting Scene, Mandan O-kee-pa Ceremony - Google Art Project.jpg|*The Cutting Scene, Mandan O-kee-pa Ceremony*, 1832
File:Little Bear Hunkpapa Brave George Catlin.jpeg|*Little Bear, Hunkpapa Brave,* 1832
File:George Catlin - Wi-jún-jon, Pigeon's Egg Head (The Light) Going To and Returning From Washington - Google Art Project.jpg|*[[Wi-jún-jon]], Going to and Returning from Washington*
File:Buffalo Bull Grazing George Catlin 1845.jpeg|*Buffalo Bull Grazing,* 1845
File:Ball players.jpg|Lithograph of Lacrosse players
Bilde:Catlin Hidatsa village.jpg|*Hidatsaby ved Knife River*, 1832.
Fil:Peterpitchlynn.jpg|*Choctawhøvdingen Peter Pitchlynn*, 1834.
File:Keokuk_2.jpg|*Kee-o-kuk (The Running Fox)*, 1832-1839.
:


## Referanser


## Eksterne lenker